Nāc un presē! Plantēna preses kopijas atklāšana
263 fotogrāfijas
2024. gada 22. martā Latvijas Nacionālās bibliotēkas 5. stāva ātrijā notika ievērojamā Eiropas tipogrāfa Kristofa Plantēna rekonstruētās iespiedpreses atklāšana.
Sadarbībā ar Rīgas Valsts tehnikumu ir īstenots 16. gadsimta tipogrāfa Kristofa Plantēna iespiedpreses kopijas projekts. Iespiedpreses kopija rūpīgi veidota, balstoties Plantēna–Moretusa muzeja (Beļģijā) rasējumos, un mūsdienu cilvēkam ļauj iztēloties un pieredzēt, kāds ir bijis grāmatas ražošanas process senāk, kad no atsevišķiem metāla burtstabiņiem veidotu teksta salikumu spoguļrakstā izkārtoja uz iespiedformas, uzklāja tinti un visbeidzot, velkot sviru, tekstu nospieda uz papīra.
Iespiedpreses atklāšanā piedalījās Rīgas Valsts tehnikuma direktore Dagnija Vanaga, LNB Speciālo krājumu departamenta direktore Dagnija Baltiņa, ieskatu tehnoloģijas īpatnībās piedāvās poligrāfijas vēstures pētnieks Artis Ērglis.
Iespiedpreses kopija tapusi ar Latvijas Kultūras ministrijas atbalstu Latvijas Kultūras kanona projekta ietvaros.
Latvijas Nacionālās bibliotēkas fotogrāfiju arhīvs (Kolekcija)
Latvijas Nacionālās bibliotēkas konferenču, semināru, sanāksmju materiāli (Kolekcija)
Copyrighted: Ir aizsargāts ar autortiesībām